钦定古今图书集成/明伦汇编/闺媛典/第067卷 > 黎天注妻邢氏
## 钦定古今图书集成/明伦汇编/闺媛典/第067卷 > 黎天注妻邢氏

按《广东通志》：“邢氏，黎天注妻，文昌人。注兄天池负租
钱，府胥潘六符宗达摄之。天池他往，六符等见邢姿
色，执之去。邢一子方在襁褓，付天池妻韩氏，与之诀
曰：‘此去母子无再见期’。晚至东坑村投宿，解袗易烛，
明灯达旦，六等不能近，至宗达家，置诸别室，六果来
犯，邢大骂痛哭，爪其胸流血，六惧而去，夜即缢死，宗”
达移之山麓五日，面色如生。郑廷鹄记其事。